b'\n_START_ARTICLE_\nOkamnitev\n_START_PARAGRAPH_\nOkamnitev (s tujko petrifikacija) je na\xc4\x8din fosilizacije, pri kateri mineralne raztopine prepojijo rastlinski ali \xc5\xbeivalski odmrli organizem. Minerali s\xc4\x8dasoma delno ali popolnoma nadomestijo organski material rastline oz. \xc5\xbeivali. Tak\xc5\xa1en fosil postane te\xc5\xbeji, tr\xc5\xa1i in okamni, pri \xc4\x8demer lahko ostaneta struktura in oblika organizma nespremenjena. Nadomestni (drugotni) minerali so obi\xc4\x8dajno nekovinski - kalcit in kremen. Redko se pojavljajo tudi kovinski minerali; pirit, limonit, hematit, markizit in drugi.'